《满江红》
宋代·白君瑞

木落林疏，秋渐冷、芙蓉新拆。傍碧水，晓妆初鉴，露匀妖色。

故向霜前呈艳态，想应青女加怜惜。映朝阳、翠叶拥红苞，闲庭侧。

岩桂香，随飘泊。篱菊嫩，陪幽寂。笑春红容易，被风吹落。

满眼炯然宫锦烂，一身如寄神仙宅。把绿尊、莫惜醉相酬，春工力。

作者简介：白君瑞，宋朝著名诗人，代表作品《木芙容》